CELEX: 62011TN0517
Language: bg
Date: 2011-09-29 00:00:00
Title: Дело T-517/11: Жалба, подадена на 29 септември 2011 г. — United States Polo Association/СХВП — Polo/Lauren (Изображение на двама играчи на поло)

3.12.2011   
            
            
               BG
            
            
               Официален вестник на Европейския съюз
            
            
               C 355/22
            
         Жалба, подадена на 29 септември 2011 г. — United States Polo Association/СХВП — Polo/Lauren (Изображение на двама играчи на поло)
   (Дело T-517/11)
   2011/C 355/41
   Език на жалбата: английски
   
      Страни
   
   
      Жалбоподател: United States Polo Association (Кентъки, САЩ) (представители: P. Goldenbaum, I. Rohr и T. Melchert, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: The Polo/Lauren Company, LP (Ню Йорк, САЩ)
   
      Искания на жалбоподателя
   
   
               —
            
            
               да се отмени решението на втори апелативен състав на Службата за хармонизация във вътрешния пазар (марки, дизайни и модели) от 17 юни 2011 г. по преписка R 1107/2010-2,
            
         
               —
            
            
               да се осъди ответникът да плати както направените от него съдебни разноски, така и тези на жалбоподателя, и
            
         
               —
            
            
               да се осъди другата страна в производството пред апелативния състав да плати направените от нея съдебни разноски, в случай, че встъпи в настоящото производство
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: заявка за фигуративна марка на Общността, изобразяваща двама играчи на поло за стоки от клас 3 — заявка да марка на Общността № 5997473
   
      Притежател на марката или знака, на която/който се прави позоваване в процедурата по възражение: другата страна в производството пред апелативния състав
   
      Марка или знак, на която/който се прави позоваване в подкрепа на възражението: регистрация № 1441630 във Франция на фигуративната марка, изобразяваща играч на поло, за стоки и услуги от класове 3, 9, 14, 16, 18, 24, 25 и 35; регистрация № 878316 в Испания на фигуративната марка, изобразяваща играч на поло, за стоки от клас 3; регистрация № 2172123 в Обединеното кралство на фигуративната марка, изобразяваща играч на поло, за стоки от клас 3; регистрация № 1070650 в Германия на фигуративната марка, изобразяваща играч на поло за стоки от клас 3; регистрация като марка на Общността № 4236527 на триизмерна марка, изобразяваща бутилка с играч на поло, за стоки от клас 3
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания: нарушение на член 20, параграф 7 и на член 53a от Регламент № 2868/95 на Комисията, както и нарушение на член 80, параграф 1 от Регламент № 207/2009 на Съвета, доколкото апелативният състав е съобщил решението си на страните в производството по възражението на 19 юли 2011 г., без да вземе предвид общата им молба за спиране на производството, подадена на 18 юли 2011 г., и впоследствие е отхвърлил искането на жалбоподателя за отмяна на това решение и за уважаване на молбата за спиране на производството; нарушение на член 8, параграф 1, буква б) от Регламент № 207/2009 на Съвета, доколкото апелативният състав е приел, че регистрацията на заявката на CTM е недопустима съгласно член 8, параграф 1, буква б). Не е налице вероятност от объркване между конфликтните марки.